**ESF VAHENDITEST RAHASTATAVA TÄISKASVANUTE TÄIENDUSKOOLITUSE ÕPPEKAVA**

1. **Üldandmed**

|  |  |
| --- | --- |
| Õppeasutus: | Luua Metsanduskool |
| Õppekava nimetus: *(venekeelsetel kursustel nii eesti kui vene keeles)*: | **Metsakasvatuse alused** |
| Õppekavarühm: *(täiendus- koolituse standardi järgi)* | Metsandus |
| Õppekeel: | Eesti keel |

1. **Koolituse sihtgrupp ja õpiväljundid**

|  |
| --- |
| **Sihtrühm ja selle kirjeldus ning õppe alustamise nõuded.** *Ära märkida milliste erialaoskuste, haridustaseme või vanusegrupi inimestele koolitus on mõeldud ning milline on optimaalne grupi suurus; ära tuua kas ja millised on nõuded õpingute alustamiseks.*  **Sihtrühm:**  Koolitusele on oodatud erialase hariduseta täiskasvanud, kes majandavad ja haldavad metsi või planeerivad seda teha karjäärimuutuse tõttu.  **Grupi suurus:** 15  **Õppe alustamise nõuded:** Soovitavalt eelnev praktiline kogemus metsakasvatustöödel. |
| **Õpiväljundid.** *Õpiväljundid kirjeldatakse kompetentsidena, mis täpsustavad, millised teadmised, oskused ja hoiakud peab õppija omandama õppeprotsessi lõpuks.*   * seostab puuliike ja kasvukohatüüpe erinevates puistu arenguklassides; * kirjeldab metsa uuendamise ja uuenemise erinevusi; * mõistab hooldusraiete vajadust ja seostab erinevaid hooldusmeetmeid puistu arengu ja bioloogilise eripäraga; * selgitab erinevate raiete vajalikkust ja seostab uuendusraieid metsa uuendamisega; * kasutab infoallikana kehtivaid metsanduslike õigusakte tööde planeerimisel ja läbiviimisel; * tunneb metsanduslikke riist-ja tarkvaralahendusi iseseisva kasutaja tasemel. |
| **Õpiväljundite seos kutsestandardi või tasemeõppe õppekavaga.** *Tuua ära vastav kutsestandard ning* ***numbriline viide konkreetsetele kompetentsidele****, mida saavutatakse.*  Luua Metsanduskooli „Metsakasvatuse“ õppekava, moodul nr 3 ja moodul nr 5 |
| **Põhjendus.** *Tuua põhjendus* *koolituse sihtrühma ja õpiväljundite valiku osas.*  OSKA raporti kohaselt jääb metsanduse valdkonnas keskastme spetsialistidel puudu üldistest metsanduslikest teadmistest ja puistu arengu erinevate alternatiivide arvestamisest erinevate majandamisvõtete korral.  Eelnevat arvesse võttes on koolituse eesmärgiks tõsta metsade majandamisega seotud täiskasvanute teadlikust nii metsade majandamisel kui ka teenuse osutamisel.  Lisaks märgib OSKA, et metsanduse valdkonnas on vajadus töötajate asendamiseks või täiendus- ja ümberõppe võimalusteks suur, sest töötavate inimeste keskmine vanus on kõrge ning tehnoloogia areng tingib lihttööde asendamise automaatsete süsteemidega.  Uuringute järgi on metsanduses umbes pooltel töötajatest kutseharidus, kuid paljud on piirdunud üldkesk- või madalama haridusega. Riigimetsa Majandamise Keskuse alltöövõtuks on vajalik Raietööline, tase 3 või Metsur, tase 4 kutsetunnistus. Käesoleva kursuse läbimine suurendab oluliselt võimalust kutseeksam positiivselt sooritada. Koolitus „Metsakasvatuse alused“ on väga nõutud kursus nii metsanduse valdkonnas töötavate kui ka karjääripöörajate hulgas ja tagasiside osalejatelt on 100% positiivne.  Lisaks metsanduslikele teadmistele annab koolitus digioskusi, mis on vajalikud metsanduslike tarkvaralahenduste kasutamisel. Ilma valdkondlike IKT-oskusteta ei ole tänapäeval metsakasvatus ja haldamine võimalik. Kahjuks on OSKA analüüsist valdkondlike IKT-oskuste vajadustest kohta ja koolituste korraldamise kogemusest lähtuvalt selge, et metsanduse valdkonnas on inimestel kesised baasdigioskused, eriti iseseisva kasutaja tasemel. Koolituse eeliseks on suur ajaline maht (46h) ja väike osalejate arv, mis tagab võimaluse õpet diferentseerida ja seeläbi kõigi koolitusel osalejateni jõuda viisil, mis kindlustab õpiväljundite saavutamise. |

1. **Koolituse maht**

|  |  |
| --- | --- |
| **Koolituse kogumaht** akadeemilistes tundides: | **46** |
| Kontaktõppe maht akadeemilistes tundides: | **46** |
| sh auditoorse töö maht akadeemilistes tundides:  *(õpe loengu, seminari või muus koolis määratud vormis)* | **20** |
| sh praktilise töö maht akadeemilistes tundides:  (*õpitud teadmiste ja oskuste rakendamine õppekeskkonnas*) | **26** |
| Koolitaja poolt tagasisidestatava iseseisva töö maht akadeemilistes tundides: | **0** |

1. **Koolituse sisu ja õppekeskkonna kirjeldus ning lõpetamise nõuded**

|  |
| --- |
| **Õppe sisu ja õppekeskkonna kirjeldus.** *Tuua peamised teemad ja alateemad* ***sh eristada auditoorne ja praktiline osa.*** *Esitada õppekeskkonna lühikirjeldus, mis on*  *õpiväljundite saavutamiseks olemas. Loetleda kursuse kohustuslikud õppematerjalid (nt õpikud vmt) kui need on olemas. Kui õppijalt nõutakse mingeid isiklikke õppevahendeid, tuua ka need välja.*  **Õppe sisu:**  Auditoorne õpe:   * sissejuhatus metsandusse; * erialased mõisted ja terminid; * erialased õigusaktid; * metsakasvatuslikud seosed; * metsade uuendamine; * puistu tekkeviisid; * metsanduslik riist-ja tarkvara (teooria ja tutvustus).   Praktiline õpe:   * metsauuenduse hooldamisvajadus ja selle määramise meetodid; * hooldus– ja uuendusraiete simulatsioon, juhtumianalüüsid, praktilised harjutused metsas; * metsanduslikud nutirakendused ja GPS seadmed praktikas.     **Õppekeskkonna kirjeldus:**  Kaasaegne esitlustehnikaga klassiruum, tarkvarade tutvustus ja õpe toimub arvutiklassis, igale osalejale tagatud arvuti.  Praktiline õpe toimub metsas erinevates puistutes. Õppevahendid on metsanduslikud tööriistad, transport praktika asukohta kooli või tellitud bussiga. |
| **Nõuded õppe lõpetamiseks, sh hindamismeetodid ja –kriteeriumid.** *Nõutud on vähemalt 70% kontakttundides osalemine. Kirjeldada,* ***kuidas hinnatakse******õpiväljundite saavutamist****.*  Osaletud on vähemalt 70% ulatuses tundides.  Hinnatakse juhtumülesande lahendamisel metsakasvatustööde planeerimist (kirjalik või suuline vastamine) vastavalt metsakasvatuse ja metsauuenduse põhimõtetele ning tavadele. Hindamine on mitteeristav. |

1. **Koolitaja andmed**

|  |
| --- |
| **Koolitaja andmed.** *Tuua ära koolitaja(te) ees- ja perenimi ning kursuse läbiviimiseks vajalikku kompetentsust näitav kvalifikatsioon või vastav õpi- või töökogemuse kirjeldus.*  **Tenek Mäekivi -** litsentseeritud metsakorraldaja, pikaaegse kogemusega praktik erinevates metsahalduse ettevõtetes ning Luua MK metsakasvatuse õpetaja |

**Õppekava koostajad:**   
Kairit Reiman, koolituskeskuse juht [kairit.reiman@luua.ee](mailto:kairit.reiman@luua.ee)

Tenek Mäekivi, Luua Metsanduskooli metsakasvatuse õpetaja, koolitaja [tenek.maekivi@luua.ee](mailto:tenek.maekivi@luua.ee)